CELEX: 31991R3262
Language: el
Date: 1991-11-08 00:00:00
Title: Κανονισμός ( ΕΟΚ ) αριθ. 3262/91 της Επιτροπής της 8ης Νοεμβρίου 1991, για την τροποποίηση του κανονισμού ( ΕΟΚ ) αριθ. 685/69 για τις λεπτομέρειες εφαρμογής των παρεμβάσεων στην αγορά του βουτύρου και της κρέμας γάλακτος

Avis juridique important

|

31991R3262

Κανονισμός ( ΕΟΚ ) αριθ. 3262/91 της Επιτροπής της 8ης Νοεμβρίου 1991, για την τροποποίηση του κανονισμού ( ΕΟΚ ) αριθ. 685/69 για τις λεπτομέρειες εφαρμογής των παρεμβάσεων στην αγορά του βουτύρου και της κρέμας γάλακτος  

Επίσημη Εφημερίδα αριθ. L 308 της 09/11/1991 σ. 0024 - 0024 Φινλανδική ειδική έκδοση: Κεφάλαιο 3 τόμος 39 σ. 0150  Σουηδική ειδική έκδοση: Κεφάλαιο 3 τόμος 39 σ. 0150 

ΚΑΝΟΝΙΣΜΟΣ (ΕΟΚ) αριθ. 3262/91 ΤΗΣ ΕΠΙΤΡΟΠΗΣ  της 8ης Νοεμβρίου 1991  για την τροποποίηση του κανονισμού (ΕΟΚ) αριθ. 685/69 για τις λεπτομέρειες εφαρμογής των παρεμβάσεων στην αγορά του βουτύρου και της κρέμας γάλακτοςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3131/90 (4), καθόρισε στο άρθρο 24 παράγραφος 1 και, στην περίπτωση εξαγωγής, στο άρθρο 26α, την ελάχιστη διάρκεια της ιδιωτικής  αποθεματοποιήσεως- ότι με την παρούσα κατάσταση της αγοράς του βουτύρου και της κρέμας είναι αναγκαίο να δοθεί στον αποθεματοποιητή η δυνατότητα μειώσεως, μετά από αίτηση του, της ελάχιστης διάρκειας αποθεματοποιήσεως για τις ποσότητες που βρίσκονται με  σύμβαση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 685/69 τροποποιείται ως εξής:  1. Στο άρθρο 24, η παράγραφος 1 αντικαθίσταται από το ακόλουθο κείμενο:  "1. Η ενίσχυση στην ιδιωτική αποθεματοποίηση που προβλέπεται στο άρθρο 6 παράγραφος 2 του κανονισμού (ΕΟΚ) αριθ. 804/68 μπορεί να χορηγηθεί εάν η διάρκεια της αποθεματοποιήσεως είναι τουλάχιστον 120 ημέρες. Εντούτοις, μετά από αίτηση του  αποθεματοποιητή, η ελάχιστη διάρκεια αποθεματοποιήσεως ορίζεται σε 90 ημέρες και το ποσό της ενισχύσεως προσαρμόζεται αναλόγως."  2. Στο άρθρο 26α παράγραφος 1 πρώτο εδάφιο, μετά τους όρους "90 ημέρες" προστίθενται οι όροι: "ή, μετά από αίτηση του αποθεματοποιητή, 60 ημέρες,".  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 90 της 15. 4. 1969, σ. 12. (4) ΕΕ αριθ. L 299 της 30. 10. 1990, σ. 29.